Eiksundtunnelen
Store norske leksikon,Teknologi og industri,Transport,Samferdsel,Tunneler,Tunneler i Norge
Eiksundtunnelen er en undersjøisk veitunnel på fylkesvei 653 i kommunene Ørsta og Ulstein i Møre og Romsdal. Tunnelen går under Eiksundet mellom øyene Eika og Yksnøya og under Vartdalsfjorden mellom Yksnøya og Berkneshalvøya. Tunnelen er en del av Eiksundsambandet.
Historikk Eiksundtunnelen ble åpnet 23. februar 2008. Tunnelen erstattet ferge mellom Eiksund og Rjåneset. Tekniske data På sitt dypeste er Eiksundtunnelen 287 meter. Tunnelen er dataovervåket av Vegvesenet og brannvesenet, og den er utrustet med antennekabel for radio, redningsforbindelse og mobiltelefon. I tillegg har den SOS-skap med brannslukningsapparat og nødtelefoner. Eiksundtunnelen er 10 meter bred på sitt bredeste. Den største stigningen er på 9,6 prosent, mellom Eika og det laveste punktet. Lengde: 7765 meter Les mer i Store norske leksikon tunnel